SET ปิดเช้าลบ 15 จุด ตามตปท. กังวลเศรษฐกิจถดถอย-พลังงานกดดัน
SET ปิดเช้าลบ 15 จุด ตามตปท. กังวลเศรษฐกิจสหรัฐเสี่ยงเข้าสู่ภาวะถดถอย-พลังงานกดดัน ให้แนวรับที่ 1,611-1,615 จุด และแนวต้าน 1,640-1,645 จุด
SET ปิดเช้าลบ 15 จุด ตามตปท. กังวลเศรษฐกิจสหรัฐเสี่ยงเข้าสู่ภาวะถดถอย-พลังงานกดดัน ให้แนวรับที่ 1,611-1,615 จุด และแนวต้าน 1,640-1,645 จุด
26 ก.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้แกว่งไซด์เวย์ถึงไซด์เวย์ดาวน์ ตาม Sentiment ตลาดต่างประเทศที่ผันผวน จากความกังวลต่อเศรษฐกิจสหรัฐเสี่ยงเข้าสู่ภาวะถดถอย หลังการดำเนินนโยบายที่เข้มงวดของธนาคารกลางสหรัฐ (เฟด) ส่งผลกดดันต่อตลาดสินทรัพย์เสี่ยงทั่วโลก รวมถึงราคาน้ำมันปรับตัวลง แต่อย่างไรก็ตามกลับเป็นปัจจัยหนุนต่อหุ้นที่ได้ประโยชน์จากการปรับขึ้นดอกเบี้ย หรืออัตราผลตอบแทนพันธบัตรรัฐบาลสหรัฐ (บอนด์ยีลด์) ที่อยู่ในระดับสูงต่อเนื่อง เช่น หุ้นกลุ่มประกันฯ, Domestic Play เป็นต้น
สำหรับแนวโน้มตลาดในช่วงบ่าย คาดว่า ดัชนีฯ น่าจะแกว่งไซด์เวย์ในลักษณะเดียวกันกับช่วงเช้าที่ผ่านมา โดยมีแนวรับที่ 1,611-1,615 จุด และแนวต้าน 1,640-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,284.13 ล้านบาท ปิดที่ 165.50 บาท ลดลง 5.00 บาท
BANPU มูลค่าการซื้อขาย 1,803.90 ล้านบาท ปิดที่ 12.80 บาท ลดลง 0.60 บาท
ADVANC มูลค่าการซื้อขาย 1,764.60 ล้านบาท ปิดที่ 195.50 บาท เพิ่มขึ้น 2.50 บาท
AOT มูลค่าการซื้อขาย 1,473.21 ล้านบาท ปิดที่ 73.25 บาท ลดลง 0.50 บาท
PTT มูลค่าการซื้อขาย 1,214.21 ล้านบาท ปิดที่ 36.75 บาท ลดลง 0.25 บาท